Comença la renovació de la il·luminació dels camps de futbol 7 i la pista d'atletisme
29 de novembre de 2024

Hui han començat els treballs per a la renovació de la il·luminació exterior esportiva dels camps de futbol 7 i 8, i la pista d'atletisme del poliesportiu Ramón Sáez. S'instal·larà una nova il·luminació de tecnologia LED, molt més duradora i amb major eficiència i rendiment energètic, possibilitant un estalvi econòmic pròxim al 70% en la facturació elèctrica i de la reducció de les emissions de CO₂.

La inversió és de 48.158 euros i en total s'instal·laran 35 nous projectors d'il·luminació que permetran un estalvi energètic anual de 85.000 kwh i una reducció d'emissions de 34 tnCO2/any; la qual cosa suposarà també un estalvi econòmic anual de 13.000 €.

Durant el primer trimestre de 2025, s'estendran estes actuacions a la renovació de la il·luminació del camp de futbol 11.

Aquestes actuacions s'emmarquen dins de les actuacions establides per part de l'Ajuntament per a la lluita contra el canvi climàtic i a favor de les energies renovables; en relació amb les accions establides en el Pacte de les Alcaldies, i el compromís de les quals es concreta, entre altres, en la reducció de les emissions en un 40% l'any 2030.